Aprovat per la Junta Directiva\ni presentat a lAssemblea General Ordinària del 26 de gener del 2014\nCapítol 1 .- SOCIS - DRET DE VOT\nA cada soci li correspon un vot. Cal un any dantiguitat per tenir dret a vot.\nAixò no obstant, els socis no podran emetre el seu vot en la presa de decisions sobre assumptes en què es trobin en situació de conflicte dinteressos particulars de qualsevol mena, ni mentre desenvolupin un treball remunerat per a lentitat. Si sescau, els socis han de posar aquesta circumstància en coneixement del president i del secretari de la reunió.\nEl dret de vot queda suspès per a aquells socis que no estan al corrent del pagament de les quotes o derrames\nEl vot sobre els punts de lordre del dia a les Assemblees només pot ser presencial.\nLes votacions per elegir Junta directiva es regiran per la normativa del capítol cinquè daquest reglament dordre interior.\nCapítol 2.- ASSEMBLEA\nConstitució de lAssemblea General\nLAssemblea General queda vàlidament constituïda en primera convocatòria quan hi són presents la meitat més un dels socis. En cas contrari, es constitueix en segona convocatòria, mitja hora després de la primera, sigui quin sigui el nombre dassistents.\nA la convocatòria ha de constar-hi com a mínim, l'ordre del dia, el lloc, la data i lhora de la reunió.\nHa de presidir lAssemblea General el president de la Junta Directiva. Si aquest no hi pot assistir, lha de presidir el vicepresident. I si tampoc pot assistir-hi ho farà el membre de més edat de la Junta Directiva present a la reunió.\nEl Secretari o el Vocal que en faci les funcions en absència del titular, redacta lacta de\ncada reunió, que ha de contenir un extracte de les deliberacions, els acords adoptats, el resultat de les votacions i el nombre de socis presents i representats.\nAl començament de cada reunió de lAssemblea General es llegeix lacta de la sessió\nanterior i es sotmet a laprovació dels assistents.\nEn les reunions de lAssemblea General, correspon un vot a cada membre de lassociació amb plenitud de drets i al corrent de pagament de les obligacions econòmiques. Capítol 3.- JUNTA DIRECTIVA\nLa Junta Directiva pot encarregar tasques específiques a un associat o associada, o a un grup de treball, indicant lobjecte de la delegació i el termini dexecució.\nLa Junta Directiva també pot acordar la incorporació permanent o temporal de les persones físiques o jurídiques que contribueixin de manera substancial a ladopció o lexecució de determinades decisions. Els incorporats tindran veu, però no vot, en les reunions de la Junta, i podran ser apartats dels seus càrrecs per acord de la Junta. El seu nomenament serà, en tot cas, a títol gratuït.\nCapítol 4.- ORDRES DEL DIA\nUn nombre de socis que representi almenys el 10% del cens electoral de lassociació pot sol·licitar a la Junta Directiva la inclusió dun assumpte o més a lordre del dia de lAssemblea General. La sol·licitud sha de presentar en el primer terç del període comprès entre la recepció de la convocatòria i la data prevista per a la reunió, a fi que es pugui informar tots els socis de lampliació de lordre del dia.\nDurant lAssemblea, també es pot demanar la inclusió dun tema concret per debatre en una de propera. LAssemblea decidirà sobre la seva inclusió a lordre del dia duna propera reunió per majoria simple.\nLes qüestions que sincorporin a lordre del dia durant lAssemblea General, per mitjà del procediment establert a lapartat anterior, seran sotmeses a debat però no podran ser objecte dadopció dacord, excepte quan es refereixin a la convocatòria duna nova Assemblea General.\nCapítol 5.- JUNTA ELECTORAL, ELECCIONS.\nAl moment de convocar eleccions per renovar la Junta Directiva, aquesta nomenarà una Junta Electoral que serà la que la que organitzarà i vetllarà pel correcte funcionament de tot el procés.\nLa Junta Directiva pot proposar diferents noms de socis a lAssemblea per a aquesta tasca, com també si algun soci en vol ser membre pot oferir-se voluntàriament. LAssemblea serà la que donarà la aprovació definitiva a la composició daquest òrgan.\nEn la primera reunió de la Junta Electoral aquesta escollirà el seu president i prendrà possessió del càrrec, determinarà el dia de les eleccions i les convocarà. En aquest mateix dia la Junta Directiva lliurarà a la Junta Electoral un cens actualitzat de tots els socis de lentitat amb dret a vot. ( condicions, art. 32 dels estatuts)\nLa Junta Electoral fixarà el calendari i terminis dexposició dels cens electoral, reclamacions per la presentació de candidatures, el dia i el lloc de les eleccions, el temps dobertura del col·legi electoral i forma dacreditació dels electors. Junt amb la convocatòria de les eleccions es farà arribar a cada soci el calendari de tot el procés.\nEntre el dia de la convocatòria de les eleccions i la seva realització ha de transcórrer un mínim de 30 dies hàbils i un màxim de 45.\na) Aprovació del Cens electoral.\nb) Senyalar el dia de les eleccions\nc) Presentació i proclamació de les candidatures.\nd) Realització de les eleccions, escrutini i proclamació del guanyador\nLa Junta Electoral farà públic el cens electoral col·locant-los als taulers danuncis de lentitat.\nEls socis disposen de cinc dies hàbils per presentar reclamacions o impugnacions a aquesta llista. La resolució de la Junta Electoral, que serà executiva, sha de dictar dintre els tres dies següents.\nA partir daquesta data i durant deu dies es poden presentar a la Junta Electoral, en el lloc i horari que sindiqui, les candidatures que opten a formar una nova Junta Directiva.\nLes candidatures han dincloure el nom dels socis candidats, encapçalats pel candidat a president. Els càrrecs que ocuparien cadascun dells es deixa a la decisió del president.\nPassats tres dies la Junta Electoral proclamarà les candidatures que opten oficialment a les eleccions.\nLa Junta Electoral facilitarà a totes les candidatures que ho demanin, tot allò que sigui necessari per donar-se a conèixer a la resta de socis i, si ho precisen, els cedirà espais dintre del local social per desenvolupar-hi actes de propaganda de la seva candidatura. Les despeses econòmiques que això representi aniran a càrrec de la candidatura que ho sol·liciti.\nLa realització de les eleccions, sha de fer 20 dies després de la proclamació de les candidatures.\nLes votacions seran presencials, no obstant això, si algun soci, per motius justificats no pot ser-hi present el dia de les eleccions, (absència, malaltia, estat físic etc.) pot comunicar-ho a la Junta Electoral, la qual estudiarà la manera de possibilitar aquesta participació a la majoria de socis.\nCapítol 6.- VOT DE CENSURA\nLes diferents maneres de resoldre la presentació dun vot de censura seran:\na) En cas que el vot de censura afecti al president, el vicepresident o el vocal de\nmés edat ha dexercir les seves funcions.\nb) En cas que el vot de censura afecti a membres de la Junta Directiva, però no al president, aquest ha dacordar la substitució transitòria dels càrrecs corresponents, decisió que sha de ratificar en la primera Assemblea General que celebri lentitat.\nc) Si el vot de censura afecta a menys de la meitat de membres de la Junta Directiva, incloent-thi però el president, els membres no afectats decidiran la provisió transitòria de vacants, decisió que també caldrà ratificar en la primera Assemblea General que tingui lloc.\nd) Si el vot de censura afecta a més de la meitat de membres de la Junta, incloent-thi el president, lAssemblea General ha de decidir entre cobrir provisionalment les vacants produïdes pel temps que resti de mandat, o convocar noves eleccions.\nCapítol 7.- RÈGIM ECONÒMIC I DOCUMENTAL\nLexercici social comença l1 de gener i acaba el 31 de desembre de cada any.\nTots els membres de l'associació tenen l'obligació de sostenir-la econòmicament, mitjançant quotes o derrames, de la manera i en la proporció que determini l'Assemblea General, a proposta de la Junta Directiva. L'Assemblea General pot establir quotes d'ingrés, quotes periòdiques i quotes extraordinàries que s'abonaran segons el que disposi la Junta Directiva.\nEl President, el Vicepresident, el Tresorer i el Comptador posseiran lús de la signatura en matèries dordre econòmic i financer, sent necessari dues signatures conjuntes.\nLaprovació i la liquidació del pressupost anual shan de sotmetre a laprovació de lAssemblea General.\nTot i que la voluntat de la societat es de potenciar el valor del debat intern, i que quan un soci no comparteix la visió que tenen les majories, lentitat ha de ser capaç dintegrar la dissidència, debatre-la en assemblea i convertir-la en un valor capaç de contribuir en el propi creixement, cal que els estatuts tinguin un règim disciplinari. Daquesta manera la societat pot adoptar mesures disciplinàries per lincompliment de deures socials\n(Llei 4/2008, del 24 dabril, del Codi Civil de Catalunya, relatiu a les persones jurídiques)\n1. Els òrgans de govern encara que són sobirans per prendre decisions sancionadores, no tenen una potestat il·limitada\n2. Cal garantir drets de proporcionalitat i de defensa. No poden lesionar-se drets com lhonor o la llibertat dexpressió i sha dinformar a la persona afectada de les causes que la justifiquen\n3. Cal informar del dret doposar-shi, que es poden aportar proves de descàrrec donant la versió dels fets i que es disposa duna instància superior, lAssemblea general, per recórrer la decisió.\n4. Per altra banda, la sanció si sescau, ha désser argumentat.\nMECANISME: FASES I TERMINIS.\nEl procediment es pot iniciar dofici per part de la Junta Directiva, o bé com a conseqüència duna denúncia o comunicació.\n2. La Junta Directiva, ha de nomenar un instructor abans de 10 dies.\n3. Linstructor, tramita lexpedient sancionador i proposa a la Junta Directiva, la resolució en el termini de 15 dies, amb audiència prèvia del presumpte infractor.\n4. La resolució final, la fa la Junta Directiva, dins dun període de 15 dies. Ha de ser motivada i aprovada per dues terceres parts dels membres de la Junta Directiva.\n5. Per faltes greus i molt greu, es pot recórrer davant la primera Assemblea General que tingui lloc\nTIPIFICACIÓ DE FALTES I SANCIONS\na) ?La falta de compromís amb les finalitats de lAteneu i de participació en la seva consecució.\nb) ?No respectar els bens de la societat.\nc) ?No facilitar la identificació com a soci sempre quan sigui demandada per qualsevol membre de lentitat. En cas de no disposar circumstancialment del carnet de soci, es mostrarà el DNI.\nd) ?Realitzar o prendre part en actes que afectin la bona imatge de lentitat.\ne) ?Tenir un comportament contrari a les normes de conducta i de convivència.\nf) ?Ser irrespectuós envers: lAssemblea, la Junta Directiva, les persones nomenades per la Junta i a altres socis.\nLa sanció si sescau per falta lleu serà damonestació verbal o escrita i/o suspensió temporal de 1 a 6 mesos dels drets de soci. La potestat disciplinària correspon a la Junta Directiva i es on sha interposar recurs.\na) ?Reiteració voluntària i continuada duna falta considerada lleu.\nb) ?Crear dubtes no raonats, sobre la correcta visió estratègica de lentitat, compartida per la majoria dels socis i negar se a debatre-ho obertament en Assemblea.\nc) ?Posar dificultats per la correcta aplicació dels objectius i finalitats de lentitat.\nd) ?Negar se sense donar motius raonables, a intervenir en el servei i activitats de lentitat\ne) ?Donar mostres públicament de no acceptar els Estatuts, Reglament de Règim interior o les disposicions que dicti lAssemblea General, la Junta Directiva o els membres delegats per gestionat lentitat.\n?f) No comparèixer quan es requerit, davant la Junta Directiva per donar las\nexplicacions que se li demanin.\nLa sanció si sescau, serà suspensió temporal de 6 mesos a 1 any dels drets de soci. La potestat disciplinària correspon a la Junta Directiva i es pot recórrer davant la primera Assemblea General que tingui\na) ?Reiteració voluntària i continuada duna falta greu.\nb) No abonar las quotes fixades i aprovades per lAssemblea General, dins del termini previst amb lavís previ de la demora. El retard, comportarà el pagament de despeses de cobrament, de retorn i interessos legals.\nc) Deixar de pagar les quotes durant un any serà causa dexpulsió per acord de la Junta Directiva\nd) ?Quan a parer dels membres dels òrgans de govern, el soci ha actuat, o actua amb manifesta mala fe, obstaculitzant conscientment el bon funcionament de lassociació.\nLa sanció si sescau, serà lexpulsió del soci de lentitat. La Junta Directiva aplicarà provisionalment la sanció i proposarà l'aprovació definitiva, a la primera Assemblea General que tingui lloc, davant la qual, es podrà recórrer\nEn el cas dexpulsió per manca de pagament de quotes no caldrà instruir expedient informatiu sinó que a partir de linforme del tresorer acreditant la manca de pagament i que se lha avisat prèviament del fet, la Junta Directiva podrà acordar lexpulsió.\nCapítol 9.- MODIFICACIÓ I ACTUALITZACIÓ DELS ESTATUTS\nQuan es convoqui una assemblea en el que un dels punts del dia sigui la modificació dels estatuts, a la corresponent convocatòria es comunicarà als socis els articles a modificar així com el redactat proposat.\nEn el tauler danuncis de lentitat shi penjaran uns estatuts amb tot el redactat complert.\nCapítol 10.- CAUSES DEXTINCIÓ I DISSOLUCIÓ\nEn cas de dissolució, lAssemblea General pot nomenar una Comissió Liquidadora que\nhaurà de prendre les mesures oportunes per a lextinció i liquidació de qualsevol operació pendent, tant si és a favor o en contra de lAssociació\nEls membres de lassociació estan exempts de responsabilitat personal. La seva responsabilitat queda limitada a complir les obligacions que ells mateixos hagin contret voluntàriament.\nCapítol 11.- HOMENATGE\nQuan la Junta Directiva tingui coneixement de la mort dun soci de lentitat, ordenarà immediatament fer onejar a mig pal, en el balcó de la façana principal, la bandera de lentitat com a homenatge i reconeixement al soci difunt.\nDita bandera restarà col·locada fins a que el soci difunt hagi estat enterrat.\nArenys de Mar gener de 2014


Possessió i profunditat, recepta del CE Mataró per guanyar el Molletense | Mataró Ràdio\nDv, 21/09/2012 - 14:36\nEl Club Esportiu Mataró buscarà aquest cap de setmana la tercera victòria consecutiva per començar la lliga amb un ple de nou punts i estabilitzar-se a la zona alta de la classificació. Els mataronins juguen a casa i apostaran per l’estil de futbol atractiu que volen desplegar en els partits al Municipal.\nEl conjunt de Dani Sánchez suma sis punts, els mateixos que Llefià, Canyelles i Turó Peira al capdavant de la classificació de la Segona Divisió Catalana. El Mataró rep diumenge a les cinc el Molletense amb l’ambició d’estirar encara més un inici de campionat productiu com feia temporades que no es veia. El tècnic local recorda que tocarà canviar de versió una altra vegada. De fet, apunta que aquesta serà la tònica de tota la temporada. A casa, el Mataró intentarà apostar per un futbol de possessió, més tècnic i de combinació. Conceptes com iniciativa en el joc, o amplitud, són les bases del Mataró com a local.\nEl conjunt del Vallès arribarà al Municipal carregat de moral després de la seva victòria davant el Premià el passat cap de setmana. Com diu Sánchez, doncs, caldrà tenir paciència. Alternança de ritmes i de passades, i aprofitar els errors del rival. Qüestions també fonamentals de cara el partit de diumenge.\nEl Mataró ha entrenat amb bones sensacions durant tota la setmana. Més de 20 jugadors han completat les diferents sessions preparatòries. El tècnic només manté el dubte de Berrocal, però té diverses opcions per alinear un onze de garanties que pugui aplicar els conceptes que indica.\nL’equip juvenil del Mataró, per la seva part, rep dissabte a les cinc la Damm. L’equip d’Abel Mourelo, que ve de caure al camp del Barça i també en l’últim duel a casa contra el Mallorca, intentarà recuperar sensacions amb un bon partit davant el conjunt cerveser. La Damm suma quatre punts i el Mataró tres, els corresponents a la victòria en partit de la primera jornada al camp del Girona.\nI una última proposta futbolística de cara aquest cap de setmana passa per seguir les evolucions del central mataroní Marc Torrejón a la Bundesliga 2, la segona divisió alemanya. El defensa de la capital del Maresme, a les files del Kaiserslautern, va jugar els 90 minuts el dia del seu debut davant el Duisburg i té esperances de repetir titularitat aquest dissabte, al Fritz Walter Stadion, en un partit interessant entre candidats a l’ascens. El Kaiserslautern, quart classificat amb 11 punts, rep el Hertha de Berlín (cinquè, amb 10 punts). Els dos equips jugaven la temporada passada a la Bundesliga 1 i han dissenyat plantilles pensant en el retorn a la màxima categoria. Si el defensa mataroní repeteix com a titular, serà una bona oportunitat de veure’l en acció davant davanters del talent de Sami Allagui, internacional amb Tunísia, Pierre-Michel Lasogga, sub-21 alemany, Adrián Ramos, sovint titular amb Colòmbia, o l’israelià ex espanyolista Ben Sahar. Una victòria local podria significar l’escalada del Kaiserslautern a les places d’ascens. Energie Cottbus i Frankfurt tenen els mateixos punts que l’equip del futbolista mataroní.


IB3 | L'autòpsia de l'ermità Benet: atac de cor a causa del fred tres dies abans de ser trobat\nIB3 Notícies > societat > L’autòpsia de l’ermità Benet: atac de cor a causa del fred tres dies abans de ser trobat\nL’autòpsia de l’ermità Benet: atac de cor a causa del fred tres dies abans de ser trobat\nEl bisbe de Mallorca, Sebastià Taltavull, n'oficiarà el funeral. Llavors serà enterrat a l'ermita de la Santíssima Trinitat\nCommoció entre els veïnats de Valldemossa en conèixer el resultat de l’autòpsia practicada a l’ermità Benet. Segons l’informe, l’home probablement va caure d’un penyal i es va provocar un esquinç que li impedia moure’s. La roba que duia podria haver-lo camuflat amb el paisatge, i per això els equips de rescat no el varen veure. L’autòpsia confirma que la causa de la mort és una aturada cardiorespiratòria per mor del fred, i la data, entre la Nit de Nadal i el mateix dia de Nadal, només tres dies abans de ser trobat.\nA l’ermita de la Santíssima Trinitat les contínues telefonades i les visites, com la d’aquests germans de La Salle de Palma que han volgut anar a donar el condol, trenquen el silenci de la zona. Els companys de l’ermità Benet enllesteixen els preparatius per les exèquies que se celebraran a la capella de l’ermita.\nUna capella de petites dimensions que acull el betlem que cuidava l’ermità Benet. Aquestes figures d’ermitans són obra seva. Es preveu que hi hagi una gran assistència a la missa funeral que el bisbe de Mallorca, Sebastià Taltavull, oficiarà avui capvespre. Per això, l’ajuntament de Valldemossa muntarà un operatiu especial:\nDesprés de les exèquies, Benet serà enterrat a l’ermita. Antigament es feia directament a terra, avui dia es fa a nínxols. Descansarà en pau al lloc al qual va dedicar els seus darrers 25 anys de vida.


Canonja-UE Valls: buscant els tres primers punts a domicili - El Travesser\nCanonja-UE Valls: buscant els tres primers punts a domicili\nEls vallencs s'enfronten a una Canonja que compta amb quatre exjugadors de la UE Valls de la passada temporada\nDivendres, 14 de setembre de 2018 a les 11:36h\nCanonja-UE Valls: buscant els tres primers punts a domicili | Foto: F.F.G\nDiumenge serà dia de retrobaments. A les 12 del migdia, la UE Valls visita la Canonja, on militen fins a quatre ex jugadors de la UE Valls la passada temporada a Primera Catalana. Òscar Botero, Ferri, David Molina i José Castro ara defensen els colors de la Canonja, des de meitats de la temporada passada, on van aterrar després de la seva sortida del club vallenc.\nLa Unió Esportiva Valls ve de sumar, davant l’Ampolla, els tres primers punts de la temporada, i buscarà davant del conjunt de Diego Reyes els tres primers fora de casa per seguir escalant posicions a la classificació i ubicar-se a la zona alta.\nL’equip de l’Alt Camp afronta el partit mirant de seguir creixent com a grup després dels primers dos partits de lliga, on han mostrat bones sensacions, i seguir millorant diferents aspectes de joc.\nGil, baixa tres setmanes\nDe cara al partit, la plantilla estarà gairebé al complet, però faltaran tres jugadors. Arnau Gil és la baixa més destacada en haver d’estar tres setmanes de baixa per un trencament a l’isquio. Per altra banda, Dennis Belemans s’està recuperant de la lesió a l’espatlla i Omar Oliveras serà baixa per temes personals. Per altra banda, Batista, que es va perdre el partit de l’Ampolla, estarà disponible aquest cop.\nEl tècnic, Joan Pallarès, en els dos primers partits de lliga ja ha utilitzat vint jugadors i només Toni Ondozával i Dennis Belemans (que encara no té la fitxa en estar de baixa), no han tingut minuts. Ondozával s’està recuperant d’una petita lesió.\nLa Canonja arriba aquesta tercera jornada de lliga havent sumat només un punt. En la jornada inaugural, van treure un punt davant del Catllar amb un gol d’Ortega als últims minuts de partit. La jornada passada, a Camarles, van encaixar la primera derrota (2-1). Els canongins es van avançar en el marcador al primer temps, però a la represa, dos gols del Camarles —amb tres minuts de diferència— servien per capgirar el marcador.


Què fer a Barcelona avui dimecres 21 de novembre del 2018\nL'increïble cas del policia negre que va enganyar tot el Ku Klux Klan\nAl film 'Infiltrado en el KKKlan', el director Spike Lee explica una història real amb detalls inventats per fer-la més cinematogràfica\nParal·lelament, surt a la venda el llibre homònim escrit per l'agent Ron Stallworth que serveix per conèixer l'autèntica història que va viure\nBarcelona - Dimecres, 21/11/2018 - 07:00\nUn dels millors films dels que es pot disfrutar a la cartellera actual és Infiltrado en el KKKlan, l’última pel·lícula de Spike Lee (Haz lo que debas, Malcolm X), que ens explica una d’aquestes històries que, si no sabéssim que estan inspirades en la realitat, no ens les creuríem. La seva estrena coincideix amb la publicació del llibre homònim escrit per l’autèntic protagonista, Ron Stallworth, i permet comparar les diferències entre tots dos.\nL’acció transcorre en els anys 70, quan un jove afroamericà aconsegueix entrar a la policia de Colorado on intenta fer alguna cosa important. Però és relegat a tasques secundàries a l’oficina de registres. La seva oportunitat arriba quan descobreix a la premsa un anunci per unir-se al Ku Klux Klan i truca perquè el reclutin. Per a la seva sorpresa, l’acceptaran i mantindrà freqüents converses telefòniques amb els seus membres mentre que un company blanc es farà passar per ell en les reunions. Encara sort que els del KKK es consideraven una raça superior i pensaven que els negres no eren tan intel·ligents com ells...\nEls dos policies uneixen les seves forces per lluitar contra el KKK. / UNIVERSAL\nUn negre... i un jueu\nPer si la complicació no fos suficient, resulta que l’agent blanc que es fa passar pel seu col·lega és jueu (una altra ètnia perseguida pels racistes), però mai hi ha reflexionat. Al tractar amb els membres del KKK, que també van contra ells, comença a plantejar-se la seva pròpia condició semita. Els dos agents són interpretats per John David Washington (el fill de Denzel i coprotagonista al costat de Dwayne Johnson –The Rock– de la sèrie Ballers) i Adam Driver (Kylo Ren en la saga galàctica, Patterson), mentre que el líder racista és Topher Grace (In good company).\nTopher Grace interpreta David Duke, el líder del KKK. / UNIVERSAL\nEl film t’atrapa des de l’inici amb un fragment d’Allò que el vent s'endugué i amb l’enregistrament d’un anunci per part d’un polític (Alec Baldwin) que alerta sobre el perill que suposen els negres. El moment cinematogràfic més contundent és el muntatge en paral·lel d’una cerimònia d’iniciació al Klan al mateix temps que un ancià (Harry Belafonte) ofereix una xerrada a uns estudiants sobre els abusos patits pels afroamericans. Les dues accions són enllaçades per una projecció d’El naixement d’una nació, considerada una obra mestra pel seu original muntatge però descaradament racista.\nL’actor John David Washington (esquerra) i l’agent real, Ron Stallworth / UNIVERSAL / CAPITÁN SWING\nEl director ha utilitzat aquesta història per arremetre contínuament contra Donald Trump. En una de les primeres escenes, el protagonista descobreix que el líder del KKK vol dedicar-se a la política i li comenta a un company que no podria arribar a president un tipus racista, que ataca els emigrants, etcètera. L’altre agent li contesta que és molt ingenu. Poc més tard descobrirem que alguns dels eslògans que utilitza el líder són “Amèrica primer” o “Farem Amèrica gran de nou”. Per si encara no havia quedat prou clar, l’epíleg inclou imatges dels enfrontaments a Charlottesville entre neonazis i antifeixistes on un dels supremacistes va atropellar voluntàriament una noia.\nEl desenllaç resulta molt inquietant i l’última mitja hora és molt tensa i et manté aferrat a la butaca, però lluny del que pugui semblar, la major part de la pel·lícula manté un to irònic, gairebé de comèdia, una cosa que hereta directament del llibre que també es mou en aquest registre. Per desacreditar els racistes, gens millor que ridiculitzar-los i posar-los davant la seva pròpia ignorància.\nEl llibre explica els veritables fets\nEl mateix Stallworth al pròleg del llibre ja ho deixa molt clar i mostra el seu optimisme: “Si un home negre, ajudat per un grup de blancs i jueus decents, compromesos, oberts i liberals pot aconseguir imposar-se sobre un grup de racistes blancs, fent-los semblar com els necis ignorants que són, imagineu-vos el que podria aconseguir una nació d’individus amb idees afins”. La seva novel·la està escrita amb humor i un llenguatge senzill i directe que aconsegueix fàcilment que el lector es posi a la seva pell, pateixi i rigui al seu costat.\nRon Stallworth mostra el seu carnet del Ku Klux Klan. / CAPITÁN SWING\nSpike Lee, amb l’objecte de la ficció cinematogràfica, no s’ha cenyit només a l’original i ha inventat escenes i personatges, així com una història d’amor. No els detallarem més per evitar spòilers, però hi ha força diferències. Totes aquestes modificacions no resten sinó sumen per aconseguir que el film sigui més entretingut i accessible tot i que expliqui alguns extrems que no siguin certs. Per això resulta molt recomanable la lectura de la novel·la de Stallworth, que pot comparar-se per comprovar com en una pel·lícula poden alterar-se els detalls sense que arribi a perdre’s l’essència.\nDues grans opcions sobre un mateix tema\nDos excel·lents treballs, cinematogràfic i literari que val la pena descobrir junts o per separat i que també coincideixen en el seu divertit cartell, un policia amb la seva placa, amb el rostre camuflat darrere del cucurutxo blanc del KKK i el puny en alt, però al qual el delata una pinta de llargues pues per arreglar la permanent, habitual en els afroamericans de l’època. Una comèdia conscienciada i compromesa en aquests temps en què sembla que la humanitat està començant a repetir els errors del passat.\nEditorial del llibre: Capitán Swing.\nPreu aproximat del llibre: 18 euros\nInformació del film: www.universalpictures.es\nInformació del llibre: www.capitanswing.com\nTemes: Què fer avui a Barcelona Racisme Estrenes de cine Llibres


Descobreix les millors experiències per gaudir d'Andorra en parella\nCaldea en parella\nA Caldea, tens un pla romàntic a la teva mida:\nper als més actius, els més foodies, els fans de la relaxació i del shopping,\nels amants de la slow life...\nDescobreix les propostes que hem seleccionat perquè els teus dies a Andorra\nsiguin molt més que una simple escapada romàntica.\nUn record per sempre!\nDecideix-te per Inúu!\nUn spa només per a adults...\nInúu és l’spa ideal per a parelles, perquè aquí només entren els majors de 16 anys. L'entrada a Inúu inclou el barnús, la tovallola i les sabatilles. A més, us permetrà anar al Termolúdic, amb la seva gran llacuna central, la llacuna exterior amb llits de bombolles i estrenar la nova llacuna panoràmica. I també podreu anar a Orígens, un spa amb banys temàtics com l’asteca o el d'aranges.\nAmb un spa privat per als dos!\nPerò això no és tot... Al cor d’Inúu trobareu una petita joia que no podeu deixar passar per alt: el Private Wellness, l’spa privat que compta amb hammam, sauna, dutxes cromàtiques i un jacuzzi... I només per vosaltres dos! Compartiu una copa de xampany amb maduixes, moments d'intimitat i de relaxació i, fins i tot, un tractament a duo.\n¡Esquí, shopping i cultura!\nDescobriu a Inúu els exquisits plats del restaurant tailandès-japonès Siam Shiki. No us perdeu el famós "vaixell" de sushi o el pollastre amb curri. I, si us ve de gust allargar la nit, recordeu que podeu combinar el sopar amb una entrada a Caldea i banyar-vos sota les estrelles fins a la mitjanit.\nPasta, arròs, pizza, carn o peix... Una selecció dels millors plats de la cuina mediterrània al Restaurant Mediterrani, amb vista sobre la llacuna central del Termolúdic.\nPer dormir o per veure les estrelles…\nHotels al centre de la ciutat o a tocar de les estrelles\nSi vols dormir a prop de Caldea, decideix-te per un hotel situat a Escaldes-Engordany, com l'Hotel Mola Park, a la plaça davant l'spa, o l'Hotel Centric, localitzat al carrer de les botigues.\nQuè et semblaria dormir en un lloc singular amb el cel estrellat com a sostre? Al cor de Grandvalira s'amaga el Domo Lodge - Grau Roig, una cúpula transparent i calefactada a la qual podràs accedir esquiant o en màquina trepitjaneu.\nA Arcalís, us proposem una experiència Glamping a 2.000 metres, envoltats d'una vista inigualable i de naturalesa pura i dormint en una de les mítiques caravanes Airstream. En tots dos casos, la nit és vostra, en un entorn idíl·lic i sense contaminació lumínica. Gaudiu-la com vulgueu i no us oblideu d'immortalitzar la sortida del sol en aquest ambient únic.\nAturada tècninca Termolúdic! Entrada Inúu + Mola Park 4*


Coenonympha glycerion - DigitalNatura.Org\nPou de la fortalesa ibèrica els Vilars d'Arbeca 11/11\nPrincipal / Invertebrados / Coenonympha glycerion\nDescripción: Aquesta Coenonympha es inconfunible atenent a que la banda blanca tan patent en les seves cosines arcaina i dorus està molt reduida, sovint restant només una taqueta. Els ocels formen una banda postdiscal complerta i son negres, amb pupila blanca i voltats d'ocre-clar.\nHi ha una certa tendencia a considerar C.glycerion als individus que volen als Pirineus centrals i orientals, i C.iphioides a la que vola a la resta de la peninsula. En tot cas, son ssp diferents.\nFecha: 01.08.2006 17:21\nPalabras clave: Nymphalidae, Satyrinae, Coenonympha, glycerion, iphioides\nLa més rara\nM´ha anat molt bé aquestes fotos per completar el que vaig llegir al derrer número de Cynthia de com diferenciar les espècies de Coenonympha. Crec que al Museu de Granollers els hi haurien caigut del cel aquestes fotos per la seva publicació.\nPer cert, podeu descarregar gratuitament aquest números de revista a la web del Museu de Granollers.\nLa foto d' una qualitat envejable.\nEls meus amics del Museu...\n... vam estar a punt de treballar junts en la edició d'un llibre de papallones, però no va poder ser ...


Projecte de millora "Revista Es Pouet"\nThe trial of dedan kimathi by Ahmed Badran\nHumanisim in dorris lessing’s novel...\nOsitos de peluche de internet\nViva o Pará - Carolina Cotta\nSonia González Gomila\nProjecte de millora "Revista Es Pouet", per Janet i Sonia\nProjecte de milloraReflexió i Innovació Educativa\nEscola Infantil Es Pouet d’AlaiorCentre on treballlem i on desenvoluparemel nostre projecte de millora!\nOrigen i JustificacióEncetar i crear una revista anual del centreon hi apareguin tots els que formeml’escola: infants, educadores, famílies,APIMA... i on quedin reflectits tots els bonsmoments que entre tots i totes hem viscutas Pouet durant aquest curs!\n• Epstein: La qualitat de l’educació es beneficia quan lesfamílies es dediquen més en l’educació formal dels seusfills/es.• Chomsky: Creu en la necessitat de vincular la família en lagestió educativa. L’escola hauria d’estar estretamentimplicada en la gestió dels sistema educatiu i en el dia a diade les escoles. Haurien de conèixer el que estan fent els seusfills/es per poder planificar com els ajuden i cooperar amb lesmestres/as. I sobretot, les famílies haurien de passar moltmés temps amb els seus fills/es i donar un valor educatiu atots aquests moments.Marc Conceptual\n• Bronfenbrener: en la seva teoria ecològica, estableix que les persones no esdesenvolupen per si mateixes, sinó que són afectades per tots els diferentssistemes dels que formen part (família, escola, societat...). Influeix, a més, laforma en què aquests elements interactuen entre ells. Per aquesta raó, aquestautor veu la interacció entre casa i escola com un fet de suma importància perel creixement de l’infant.• Loris Malaguzzi: una escola que va més enllà dels murs, oberta a les cosesque passen dins i fóra de l’escola. Una escola on es produeixen intercanvis derelació entre molts adults i molts infants. Una escola viatgera, com deia LorisMalaguzzi, “una construcció viatgera, en ajust continuo, basada en lesdinàmiques interactives dels seus protagonistes i de les seves capacitats decombinació on cada una de les parts es mou ambla seva identitat i deutes,trenant lligadures de reciprocitat i comparació”.• Revista Infància: hem partit d’aquesta publicació sobre temes infantils percrear la revista d’Es Pouet.\n• Conscienciar als pares i mares de la importància del diàleg i l’escolta enl’educació del seu fill/a.• Estimular la parla.• Reconèixer les activitats que realitzem mitjançant fotografies.• Crear un canal de comunicació entre tota la comunitat educativa.• Donar a conèixer a la comunitat educativa les activitats que es realitzena l’escola infantil.• Conèixer alguns elements de l’entorn sociocultural proper identificant elpaper de les persones que hi formen part i valorant la seva feina.• La família i l’escola com a primers grups socials de pertinença:identificació dels elements, característiques, funcionaments i hàbitats.Objectius\nEl desenvolupament i la posada en marxad’aquest projecte suposarà per l’escola infantil EsPouet un avenç en quan a la publicació i edició d’unarevista anual on hi apareixeran un recull de fotografiesi de moments viscuts al llarg d’aquest curs escolar. Pertot l’equip docent i sobretot per l’APIMA, serà un orgullpoder oferir a les famílies una revista on hi apareixeranfotografies del seu fill/a realitzant alguna activitat osenzillament, treballant els hàbits i les rutines quedonem tanta importància a l’escoleta.Àmbit\n Veure si la idea de muntar i crear una revista ha tingut una bonaacollida entre el claustre de educadores. Observar si hi ha hagut implicació per part dels professorat delcentre a l’hora de muntar i tirar endavant el projecte. Comprovar si els recursos materials i humans del centre s’hanorganitzat d’una manera efectiva i adequada. Verificar si la relació entre l’APIMA i nosaltres ha estat bona enquan a la recerca de patrocinadors, idees que ens han aportat... A part d’aquests criteris d’avaluació, n’hi haurà d’altres quesorgiran quan es vagi muntant i elaborant la revista.Avaluació del centre “Escola Infantil Es Pouet”\n Descobrir si la revista és del gust de les famílies. Observar si les famílies han fet un ús real de la revista. Percebre si les famílies comenten alguns aspectes sobre la revistaa les mestres dels seus fills/es i/o altres famílies.Avaluació de la revista i dels seus usuaris, les famílies\nAvaluació de la revista i dels seus usuaris, les famíliesHem creat una tècnica d’avaluació perquè les famílies i elprofessorat del centre avaluïn el funcionament de la revista.Aquesta es tracta d’una enquesta tancada, amb una sèrie depreguntes on es donen quatre opcions de resposta, concretament:molt, bastant, poc, gens. A més hi ha un apartat més obert on espoden fer suggeriments i propostes de millora.La idea és passar aquestes enquestes el mes de juliol (tant ales famílies, com al professorat). Una vegada les enquestes esretornin es podrà fer un seguiment de si s’ha de tornar a editar elcurs que ve o no aquesta revista.\nAlgunes pàgines de la revista…\n“Tenir sempre present que el més important per tota lacomunitat educativa han de ser els infants i les sevesnecessitats afectives, físiques, com intel·lectuals, i noels resultats que puguem fer arribar a les famíliesplasmats damunt paper o amb altres tipus de formats”Janet i SoniaEscola Infantil Es Pouet d’AlaiorJuny 2013\nEdição especial Belém do Pará - Patrícia Brito\nBelém do presente - Bernardo Biagioni


cegesqui: Ganes de neu: Capcir i Duraneu (2539 mts) - 12 i 13 de Febrer\nGanes de neu: Capcir i Duraneu (2539 mts) - 12 i 13 de Febrer\nDissabte 13 de Febrer – Duraneu (2539 mts) +/- 700, S2\nLa previsió meterològica i d’allaus obliga a cancel.lar la sortida de Cicle que es preveia interessant i màgica ... però hi ha ganes de neu i el grup de Cavallers (i algú més) coordinats per en Cesc es planteja una alternativa al Capcir.\nIniciem la ruta a l’estació d’esquí de Formiguera ascendint per una pista a mà dreta amb una nevada lleu però bastant remullada. Anem pujant i quan som més amunt ens apartem de les pistes mentre anem progressant per la carena de la serra de Mauri. Per uns moments el temps ens regala unes bones vistes del Capcir però després reprèn la neu mentre arribem als 2400m. on traiem pells. Comencem a davallar primer pel bosc i sempre girant direcció NO. Un cop deixem els pins ja es pot veure la superfície gelada dels estanys i la darrera baixada fins al refugi.\nMalgrat la intenció inicial de fer alguna cosa més, no deixa de nevar pel que passem una agradable tarda en el refugi. Les converses es van succeint: tipus de material, política, viatges, projectes, ... i com no una estona al voltant d’uns mapes per organitzar els propers dies: Petit Peric, Gran Perich o Mortiers que ofereix una llarga baixada Sobre el paper tot fa bona pinta però falta la cirereta del temps.\nL’endemà el dia s’aixeca tapat. Han caigut uns 20 cms de neu, venta fort i no sembla que hagi de canviar pel que coincidim que el més assenyat és tornar. Les condicions no són gens amables i en algun moment quasi ens fan desorientar. Al punt més alt el vent bufa de valent fins que baixem per les pistes - avui tancades - i per tant amb un gruix de neu nova que ha caigut, totes per nosaltres.\nQuan arribem als cotxes fa un sol radiant i no ens podem creure que només fa una estona i uns quants metres la situació era tota una altra. El dia que fa no es pot desaprofitar i per què no un Puigmal de tarda?\nFem un mos i ens dirigim als peus de l’antiga estació d’esquí. No es pot passar amb el cotxe gaire endavant pel que calcem esquís i hem de “remar” una hora llarga per la pista abans de començar a pujar. A la part baixa no hi ha massa neu pel que fem un gir de 90º direcció l’estació on la neu és més abundant. Sembla que la tria ha estat bona i fem una ascensió molt agradable que ens portat a un dels punts més alts de l’estació. Són les 17:00h. i envoltats de llums de tarda, hem fet un cim!!! El mapa ens diu que estem al Duraneus (2539m.) què fins ara no coneixíem.\nFem la baixada per les antigues pistes direcció on hem deixat els cotxes. En alçada trepitgem neu pols però més avall les pedres treuen el cap i hem de vigilar per no ratllar massa els esquís.\nHi havia ganes de neu i hem sortit al terreny de joc. El partit no ha estat el previst però hem jugat per nous terrenys i amb nou equip. Un partit a repetir .. Gràcies Cesc!\nHi vam anar: Raquel, Montse, Mercè, Oriol, Alba, Marc, Àngel, Javier, Cesc i Núria.\nMolt bona, Núria! Les ganes que no faltin! Realment la meteo va ser força desconcertant!\n17 de febr. 2016, 7:40:00\nQue ben escrita la piuldada Nuria!\nla veritat és que tot i les inclemències del temps va ser una sortida fantàstica!: amb la agradabilísima tarda al bonic refugi de Camporells envoltats per una preciosa nevada, i gràcies a la capacitat del Cesc d'improvisar amb tot d'asos sota la màniga, i les ganes de muntanyes nevades que teniem tots plegats...\nAdaptació al medi!\n17 de febr. 2016, 9:27:00\nAl mal temps , bona cara i bones improvisacions\nFelicitas i l'enhorabona a tots per no defallir\n17 de febr. 2016, 19:14:00


Àngel Simón: “@agbar realitza 12.000 talls d’aigua cada mes”, 144.000 cada any | Aigua és Vida\n29 oct 2014 aiguaesvida\nA Barcelona l’aigua és cara.\nLa Directiva Europea MARC suggereix que cal traspassar el cost del servei de l’aigua a l’usuari.\nDoncs a la ciutat espanyola de Guadalajara és molt més barata.\nLa Directiva MARC estableix unes línies d’actuació i després és cada municipi en cada país qui decideix com les interpreta. En països en què la titularitat de la gestió de l’aigua és pública, com Alemanya, s’acosten més a les indicacions de la normativa i, per tant, el preu de l’aigua és més elevat.\nMés semblant al de Barcelona.\nDintre de l’Estat espanyol tenim una diversificació de tarifes: hi ha ciutats que compleixen més amb aquesta directiva i altres que compleixen menys.\nAlguns ciutadans no poden pagarles factures.\nDes del grup Agbar sempre hem estat sensibles a les persones, i gestionem cas a cas de manera individualitzada. D’una banda, tenim les tarifes socials, amb descomptes per a famílies de tres membres o més i per a persones majors de 65 anys amb un nivell de renda limitat; de l’altra, el 2012 vam obrir un programa de subvencions gestionat a través dels serveis socials de l’Ajuntament i d’entitats assistencials com ara Càritas. Actualment se’n beneficien 20.000 famílies.\nQuants talls de subministrament feu cada mes?\nSe n’ha parlat molt, dels talls de l’aigua, però curiosament ara n’hi ha un 50% menys que fa 10 anys. El 2004 se’n feien 26.000 cada mes, avui 12.000. I en tot cas, sempre a persones que poden pagar i no ho fan, o, dit d’una altra manera, que cometen frau.\nFont: Col·legi d’Enginyers de Camins, Canals i Ports\nEtiquetes:Aigües de Barcelona Agbar Sorea SuezDret humà a l'aigua i al sanejamentTarifes i talls


Il Poggio di Maro' Badalucco Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nIl Poggio di Maro'Regione Poggio, 10, Badalucco, Badalucco, Itàlia, 18010 - Veure al mapaExcepcional9,7Basada en44comentarisIl Poggio di Maro'Veure més fotosVeure més fotosVeure totes les 24 fotosExcel·lent ubicació 9,4Veure al mapa9,4Ubicació\nSobre l'allotjamentDescripcióTant si es tracta d'un viatge de plaer com si és de negocis, Il Poggio di Maro' és una elecció d'allotjament magnífica quan visiten Badalucco. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Il Poggio di Maro' és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix Wi-Fi gratuït en totes les habitacions, aparcament de cotxes, servei de bugaderia, botigues a l'hotel, lloguer de bicicletes. Gaudiu de les comoditats d'alta gama com ara calefacció, aparell de televisió LCD/pantalla de plasma, articles de tocador, plat de dutxa, assecador de cabell per tal de relaxar-vos després d'un cansat dia. Les instal.lacions d'oci de l'hotel, que inclouen pesca, solàrium, equitació, jardí estan dissenyades per escapar i relaxar-se. Sigui quin sigui el motiu del seu viatge, Il Poggio di Maro' és una selecció idònia per a la vostra estada a Badalucco.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsarticles de tocadorcafetera/teteraplat de dutxaassecador de cabellcalefacciótelevisió de pantalla planabarnussosempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Il Poggio di Maro' de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.Mostrar més\nAllotjaments a Badalucco


IB3 | Prohibides les reunions a Mallorca i Eivissa\nPortada > societat > Prohibides les reunions a Mallorca i Eivissa\nProhibides les reunions a Mallorca i Eivissa\nLes noves restriccions entren en vigor dia 13 de gener i duraran fins dia 30\nLa mala situació epidemiològica a Mallorca i Eivissa ha fet que el govern hagi endurit les restriccions. Aquí es pot consultar el document del BOIB.\nA partir de dia 13 de gener i, de moment, fins dia 30, tant a Mallorca com a Eivissa es prohibeixen les reunions de persones que no convisquin al mateix habitatge. No es podran fer reunions ni en interior ni en exterior.\nNomés es permetrà en el cas de persones que visquin soles, dels infants que tenguin pares separats, de parelles que NO convisquin o de persones que necessitin cures o una atenció especial.\nLes limitacions no afecten a les activitats laborals, als centres escolars, al transport ni a les activitats esportives. Per tant, es pot fer esport a l’aire lliure sense contacte (per exemple quedar per sortir a córrer), i també continuen permeses les matances, considerades com a activitat d’autoabastiment.\nL’ajuntament de Palma tancarà les piscines, els gimnasos i els pavellons de l’Institut Municipal d’Esports. Només les podran utilitzar els centres educatius i els esportistes federats. Se suspenen els cursets i les activitats, excepte les que es fan a l’aire lliure. L’IME tornarà la part proporcional dels rebuts pel temps d’interrupció dels serveis.\nI l’activitat cultural a Palma també s’atura, inclosos els teatres municipals. Tanquen els casals i les classes de l’escola municipal de música passen a ser en línia.\nEs manté l’atenció presencial individual a les dones víctimes de violència de gènere.


Aquesta Nit: Octubre Modernista\nAquest octubre tenim dos nous aplecs modernistes. El 20 d'octubre el segon del Rosselló. El 26 i 27 d'octubre, el cinquè del Vallès. En el vallesà hi haurà les següents activitats:\n- 22:00: Concert del AMUSIC SKAZZ BAND!!! i pds Early Davi, Pilé 45, i Magri. Per qui vagi despistat, Amusic Skazz Band és un grup imprescindible de l'escena jamaicana d'aquí que portava uns quants anys sense actuar. Tot això al Nova Jazz Cava (Terrassa)\n- En el mateix concert es presentarà el volum n.5 del ja clàssic recopilatori Modernisme Aborígen\n- 10:00: Escuterada Fatxenda a càrrec de Soul Vespa. Sortida del Parc dels Catalans (Terrassa)\n- 12:30: Matinal de Garatge amb Trist Trash Trio. A Impaktes Visuals (C/ Sant Francesc 15, Sabadell)\n- 14:30: Dinar de germanor a Can Copablanca, Sabadell. Avent dinat, mercadillo i pd Oriolet (rumba).\n- 17:30: Presentació del llibre "40 mods de les nostres terres"\n- 21:30: Sopar de germanor al Pati de l'Aliança. (c/st Joan, Sabadell)\n- 23:00: Ball amb pds Ficus No dj, Alba, Albert Petit, al Plural (c/ Mari Fortuny, Sabadell)\nI a més, Safari "Llomillogràfic" (concurs Lomogràfic, més detalls a sota).\nSAFARI LLOMILLOGRÀFIC I CONCURS!!!\nEl V Aplec Modernista Vallesà el tenim a tocar i és la millor excusa per treure les vostres càmeres de rodet d'allà on les guardeu, que els hi toqui el sol i fer-les testimonis de la modernor més fatxenda!\nNo hem tingut més remei que organitzar un Safari Llomillogràfic! Sí, sabem que aquest nom, d'entrada, no us diu gaire, però segurament així és com li diríem a una trobada fotogràfica Lomogràfica i de rodet en general als anys 60... oi? (el nom no l'hem posat nosaltres, però pensem comprar la patent!).\nCom bon Safari Llomillogràfic, es tracta de trobar-nos els dies 26 i 27 d'octubre per disparar les nostres càmeres sense descans. Si això no fos suficient al·licient, l'organització de l'Aplec premiarà la fotografia que millor capti l'ambient de l'Aplec amb un lot de modernor!!!\n- La temàtica és clara: el V Aplec Modernista Vallesà.\n- Només opten al premi les fotografies fetes amb càmera de rodet i/o instantànies\n- S'acceptaran un màxim de 7 fotos per persona (1 per activitat de l'Aplec)\n- Com més fotos es presentin, més oportunitats de guanyar (l'assistència a les diferents activitats de l'Aplec pot tenir premi!).\n- Els participants hauran d'enviar les fotos (en format digital, és clar) a lamiradart@gmail.com abans del 8 de novembre amb l'assumpte "Concurs Safari Llomillogràfic".\n- El lliurament del premi (lot de modernor) serà el dia 10 de novembre a La Mirada Art de Butxaca (esdeveniment amenitzat amb punxa discos selectes).\n- El jurat està format per les H-elenes de La Mirada Art de Butxaca i l'organització de l'Aplec Modernista Vallesà.


L'operadora turística més gran cancel·la tots els seus viatges a Espanya | NacióDigital\nL'operadora turística més gran cancel·la tots els seus viatges a Espanya\nEl director de la companyia, Andrew Flintham, ha expressat la seva "increïble decepció" per la mesura imposada pel govern britànic\nper NacióDigital , 26 de juliol de 2020 a les 12:31 |\nL'operador TUI, l'empresa turística més gran del món, ha cancel·lat tots els seus viatges a Espanya després que el Regne Unit hagi decretat una quarrantena de 14 dies a tots els ciutadans que arribin de l'estat espanyol.\nEl director de la companyia al Regne Unit, Andrew Flintham, ha precisat que els turistes que ja estiguin en territori espanyol podran tornar al seu país amb el vol que ja tenien reservat, però els que encara havien de sortir, hauran de canviar la seva reserva o bé demanar el reemborsament dels bitllets.\nL'executiu ha expressat la seva "increïble decepció" per no haver conegut amb més antelació les intencions del primer ministre, Boris Johnson, que va anunciar la imposició de la quarantena a partir del diumenge tot just dissabte a la tarda. A més, el ministeri d'Afers Exteriors ha desaconsellat viatjar a la península "excepte per motius essencials", tot i que exclou d'aquesta restricció les illes Balears i les Canàries.\nFlintham, en un comunicat, afirma que "no entén" com és possible que s'hagi decretat la quarantena per a Espanya i les seves illes quan la recomanació de viatges d'Exteriors n'eximeix les illes, ja que considera que presenten menys risc. "Això demostra per què s'han de considerar clars corredors aeris regionals", diu el director.\nTot i que afirma que la salut i la seguretat de tothom és la seva prioritat, Flintham diu que "el govern britànic ha de treballar estretament amb el sector de viatges, ja que aquest grau d'incertesa i confusió és molt nociu per als negocis i decebedor per a aquells que esperen el seu merescut descans", lamenta.\nLa decisió del govern britànic - anunciada, a més, el cap de setmana, que és quan hi ha més vols - ha indignat el sector turístic i de viatges, i també a molts ciutadans que han vist frustrats els seus plans per a les vacances.\nSocietat, viatges, Regne Unit, TUI, avió, turisme, quarantena


Lev Ivànovitx Iaixin - Viquipèdia\n(S'ha redirigit des de: Lev Yashin)\nTomba de Iaixin.\nLev Ivànovitx Iaixin (Лев Ива́нович Я́шин en rus, habitualment transcrit Yashin), conegut com "l'Aranya Negra", va ser un porter de futbol de l'antiga URSS. Per molts especialistes ha estat considerat durant molts anys el millor porter de tota la història.\nVa ser un porter àgil, segur, amb reflexos i un gran sentit de l'anticipació. Va revolucionar el món del futbol ja que va ser el primer porter a fer servir els peus. Sempre vestia de color negre. Un cop retirat fou entrenador del Dinamo i de la selecció de l'URSS.\nEl 1984 li van tallar una cama a causa d'un problema en la circulació de la sang. El 1986 va patir un vessament cerebral. Va morir el 21 de març de l'any 1990 a Moscou, víctima d'un càncer d'estómac.\nEl seu net Vasili Frólov també és porter.\nA Wikimedia Commons hi ha contingut multimèdia relatiu a: Lev Ivànovitx Iaixin\n↑ «Lev YASHIN». russiateam.ru. [Consulta: 11 de desembre].\nObtingut de «http://ca.wikipedia.org/w/index.php?title=Lev_Ivànovitx_Iaixin&oldid=11250864»\tCategories: Futbolistes internacionals amb la Unió SovièticaEntrenadors de futbol sovièticsPorters de futbol russosEntrenadors de futbol russosGuanyadors de la Pilota d'orMedallistes soviètics als Jocs Olímpics d'estiu de 1956Herois del Treball SocialistaOrde de Lenin\tMenú de navegació\nDarrera modificació de la pàgina: 10 març 2013 a les 16:01.


DECRET 169/2012, de 27 de desembre, pel qual s'aprova el Programa anual d'actuació estadística per a l'any 2013. - DOGC. Diari Oficial de la Generalitat de Catalunya - Legislació - VLEX 413527482\nL’article 135 de l’Estatut d’autonomia de Catalunya 2006 estableix que correspon a la Generalitat de Catalunya la competència exclusiva sobre estadística d’interès de la Generalitat, que inclou: la planificació estadística, l’organització administrativa i la creació d’un sistema estadístic oficial propi de la Generalitat. A la vegada, preveu la participació i col·laboració de la Generalitat en l’elaboració d’estadístiques d’abast supraautonòmic.\nLa Llei 23/1998, de 30 de desembre, d’estadística de Catalunya, estableix a l’article 43 que el desplegament del Pla estadístic de Catalunya s’ha de fer en programes anuals d’actuació estadística, que ha d’aprovar el Govern de la Generalitat, a proposta del conseller d’Economia i Coneixement.\nAtesa la regulació del procediment general d’execució del Pla estadístic de Catalunya 2011-2014 i d’elaboració i aprovació dels programes anuals d’actuació estadística, establert al capítol V de la Llei 13/2010, de 21 de maig, del Pla estadístic de Catalunya 2011-2014;\nAtès que l’article 24 de la Llei 13/2010, de 21 de maig, regula la col·laboració entre les institucions i els òrgans del Sistema estadístic de Catalunya, que té com a marc el Pla estadístic, per mitjà de convenis o contractes d’acord amb la normativa vigent;\nAtès que l’Institut d’Estadística de Catalunya ha realitzat els tràmits i les consultes prèvies a les institucions i els òrgans del Sistema estadístic de Catalunya, tal com estableix l’article 20 de la Llei 13/2010, de 21 de maig;\nAtès que el Consell Rector del Sistema Estadístic de Catalunya ha aprovat la proposta de Programa anual d’actuació estadística de l’any 2013, que el conseller del Departament d’Economia i Coneixement ha d’elevar al Govern perquè l’aprovi, i atès que el Consell Català d’Estadística ha elaborat el dictamen previ preceptiu, segons els termes que estableixen, respectivament, els articles 9 i 11 del Decret 178/2009, de 17 de novembre, d’organització i funcionament de l’Institut d’Estadística de Catalunya;\nAprovació del Programa anual d’actuació estadística de l’any 2013\nS’aprova el Programa anual d’actuació estadística per a l’any 2013, en desplegament i execució del Pla estadístic de Catalunya 2011-2014.\nObjecte del Programa anual d’actuació estadística de l’any 2013\nEl Programa anual d’actuació estadística per a l’any 2013 té per objecte l’establiment i la descripció normalitzada de les actuacions estadístiques d’interès de la Generalitat que s’han de portar a terme durant l’any 2013, en execució del Pla estadístic de Catalunya 2011-2014.\nActuacions estadístiques del Programa anual d’actuació estadística de l’any 2013\nLes regles de descripció normalitzada de les actuacions estadístiques incloses en el Programa anual d’actuació estadística de l’any 2013 són les establertes a l’annex 1 d’aquest Decret.\nLes actuacions estadístiques incloses en el Programa anual d’actuació estadística per a l’any 2013 figuren a l’annex 2 d’aquest Decret, amb la seva descripció normalitzada i ordenades per objectius i activitats del Pla estadístic de Catalunya 2011-2014.\nLes actuacions estadístiques incloses en el Programa anual d’actuació estadística del 2013 es presenten per organismes responsables a l’annex 3 d’aquest Decret.\nProjectes de creació i modificació de registres i arxius administratius de la Generalitat de Catalunya susceptibles d’aprofitament estadístic\nEls departaments de la Generalitat i els organismes autònoms, les entitats de dret públic i les empreses que en depenen, per fer efectiu el criteri que estableix l’article 13.d) de la Llei 13/2010, de 21 de maig, i d’acord amb el que disposa l’article 17 de la Llei 23/1998, de 30 de desembre, han de trametre a l’Institut d’Estadística de Catalunya els projectes de creació de registres i arxius administratius susceptibles d’aprofitament estadístic, i també els projectes de modificació d’aquests registres i arxius, per tal de poder conèixer el grau d’aprofitament estadístic, d’acord amb allò que disposa l’article 14 de la Llei 13/2010, de 21 de maig.\nDe manera prioritària, el lliurament a l’Institut d’Estadística de Catalunya dels projectes de creació i modificació esmentats a l’apartat anterior es farà en la fase inicial de la seva tramitació i afectaran els registres i arxius administratius que compleixin les condicions que segueixen a continuació, d’acord amb l’article 14 de la Llei 13/2010, de 21 de maig.\nHan de permetre assolir objectius del Pla estadístic.\nS’han de caracteritzar per la seva vocació de permanència i actualització contínua.\nHan d’abastar la totalitat del territori de Catalunya.\nHan de contenir dades o característiques sobre persones físiques o jurídiques.\nL’Institut d’Estadística de Catalunya pot fer recomanacions no vinculants de caràcter tècnic als projectes a què fan referència els apartats anteriors, d’acord amb l’òrgan estadístic de la institució impulsora, en els termes establerts en l’esmentat article 14 de la Llei 13/2010, de 21 de maig, tant en la fase inicial del projecte com també al llarg de la seva implementació, especialment en el moment de definir els continguts i l’estructura dels sistemes d’informació que l’han de gestionar.\nComunicació de la relació dels òrgans que tenen atribuïdes competències estadístiques de la Generalitat de Catalunya, entitats locals i altres entitats de dret públic\nEls departaments de la Generalitat, els organismes autònoms, les entitats de dret públic i les empreses que en depenen, així com les entitats locals catalanes i altres entitats de dret públic que tenen encomanada la realització d’estadístiques oficials d’acord amb el Pla estadístic de Catalunya 2011-2014, han de comunicar a l’Institut d’Estadística de Catalunya els canvis en els òrgans amb atribucions estadístiques, que resten subjectes al deure del secret estadístic en els termes establerts per la Llei 23/1998, de 30 de desembre, i les normes de desplegament, d’acord amb allò que estableixen els apartats 2 i 3 de l’article 15 de la Llei 13/2010, de 21 de maig.\nEs faculta el conseller o la consellera d’Economia i Coneixement per dictar les disposicions necessàries per al desplegament, l’execució i l’aplicació d’aquest Decret.\nAquest Decret entrarà en vigor l’1 de gener de 2013.\nRegles de descripció normalitzada de les actuacions estadístiques incloses en el Programa anual d’actuació estadística de l’any 2013\nNom de l’actuació: denominació més usual en l’àmbit de l’estadística oficial.\nCodi d’identificació: codi de 6 posicions, format pels 4 dígits del codi d’activitat estadística que l’actuació desplega i 2 dígits específics de l’actuació.\nEn desenvolupament: actuacions que s’han portat a terme en el desplegament de plans estadístics anteriors però que, atès llur estadi inicial o llurs característiques, encara no es poden considerar actuacions estadístiques consolidades.\nNoves: actuacions que per l’interès que tenen i per llur adequació als objectius del Pla s’han d’iniciar durant el període de vigència d’aquest.\nOrganisme responsable: ens públic que té l’obligació de dissenyar i dur a terme l’actuació estadística. En les actuacions estadístiques on la responsabilitat d’executar-les recau en dues o més institucions és indispensable la formalització d’un conveni o acord que determini les tasques i els recursos que aporta cadascuna de les institucions, tal com preveu l’article 24 de la Llei del Pla estadístic de Catalunya 2011-2014.\nOrganisme col·laborador: altres organismes públics o privats que participen en algunes fases de l’actuació estadística. Aquesta participació haurà d’estar regulada per conveni o disposició legal, tal com estableix l’article 24 de la Llei del Pla estadístic de Catalunya 2011-2014.\nRessenya de l’actuació: procés tècnic que s’ha de seguir per tal d’obtenir els objectius de l’actuació.\nOrigen de la informació: tipus de procedència directa de les dades que han de ser tractades. Les definicions dels valors indicats han d’adaptar-se a l’article 2 del Decret 143/2010, de 19 d’octubre, del Registre de Fitxers Estadístics i de la cessió de dades sotmeses a secret estadístic.\nTècnica de recollida de les dades primàries: procediment que s’ha utilitzat o s’utilitzarà per tal d’obtenir les dades primàries.\nVariables principals a investigar: principals característiques quantitatives i qualitatives, els valors de les quals s’han de determinar.\nOrganisme difusor: ens públic al qual s’assigna l’obligació de difondre els resultats.\nMitjà principal de difusió: principal suport a través del qual s’han de fer públics o accessibles els resultats obtinguts.\nReferència temporal dels resultats: període de temps al qual van referits els resultats estadístics de l’actuació.\nDisponibilitat dels resultats sintètics: estimació del temps que ha de passar entre la data de referència de l’actuació i la disponibilitat dels primers resultats, segons el mitjà o suport de comunicació més ràpid, sense que necessàriament coincideixi amb el mitjà principal de difusió.\nORDEN FORAL 12E/2012, de 3 de abril, del Consejero de Fomento y Vivienda, por la que se aprueba definitivamente el expediente de modificación de las Normas Subsidiarias de Arce en la parcela 3 del polígono 34 de Villanueva de Arce/Hiriberri-Artzibar, promovido por Laura Oroz Torrea.


El cine del Picó » “Intocable”: Deliciosa història d’amor sense cap petó ****\nComentari cinèfil: No és la primera vegada que el cinema ens presenta dos personatges molt diferents que s’acaben fent amics de l’ànima. Normalment, un d’ells és una mica ximplet, però divertit, i l’altre és més culte i refinat. Estic pensant en “Un par de seductores” o “Mis tardes con Margueritte” (amb Depardieu fent de curtet). A “Intocable” no hi ha cap petó, però la relació entre l’aristòcrata que va en cadira de rodes i el seu assistent humil i sense cultura és una deliciosa història d’amor.\nFestival d’escenes memorables: Només hi ha dos personatges, però la pel.lícula és un festival d’escenes memorables. Per exemple, quan l’home culte li ensenya qui és Bach i Vivaldi al seu assistent que no té ni idea de música clàssica. A l’escena seguent, l’assistent li ensenya qui és Kool & The Gang.\nHistòria desacomplexada: Possiblement un dels aspectes més impactants de la pel.li és que els dos personatges es tracten de tu a tu, sense hipocresies ni campassions. Torno a creure en el cinema francès (després de veure el nyap “Los infieles”).\nElisabet on Abril 19th, 2012 Respon\nAlfred, crec que és pel·lícula de traca i mocador, 5 estrelles!!\nElisabet… jo vaig estar molta estona reflexionant quantes estrelles li posava: 4 o 5. Ho podríem deixar en 4,5. Un petonet.\n«“Los infieles”: Històries tòpiques i horteres sobre la infidelitat *\n“Los juegos del hambre”: OT + Gran Hermano… horrorós *»


Ajuntament de Lliçà d'Amunt/Sorteig del Concurs d'Instagram per Festa Major\nData i hora oficials: 08/07/2020 03:04\nSorteig del Concurs d'Instagram per Festa Major\nÚltima revisió 16-09-2019 18:47\nLa nostra seguidora @remei100 ha estat la guanyadora del concurs d’Instagram de la Festa Major 2019, que ha comptat amb 115 persones participants.\nUn any més, amb motiu de la festa gran del nostre poble, l’Ajuntament ha organitzat un concurs a la xarxa social Instagram, enguany canviant la modalitat amb l’objectiu d’augmentar el nombre de seguidors i seguidores del compte municipal (@llicamunt).\nLa foto del concurs publicada per l’ocasió ha rebut 232 comentaris, i ha comptat amb la participació de 115 persones. Durant la Festa Major, el compte municipal ha sumat més de 100 nous seguidors i seguidores.\nEl sorteig s’ha portat a terme amb la web AppSorteos seguint les directrius de les bases de participació. La persona afortunada, @remei100, ha guanyat una capsa regal Fent País amb multitud de propostes de lleure (escapades, aventura, gastronomia, etc).\nDes de l’Ajuntament volem agrair la implicació de totes les persones participants, felicitar especialment a la guanyadora del concurs i donar la benvinguda a totes les persones que ens han començat a seguir a la xarxa.\nGuanyadora del Concurs d'Instagram per Festa Major\nEnllaç del sorteig


Posted at 09:07h in Novetats, oh-la-la-cat\tby\tAnna Parnau 0 Comments\nÉs possible que ens trobem davant de la futura desaparició de YouTube?…Per primera vegada des que va aparèixer la plataforma de vídeo per excel·lència, es posa en dubte la seva permanència en el lideratge de difusió de vídeo. Parlem del naixement de Instagram TV!\nNo podem negar que YouTube segueix sent el format KING en difusió de vídeo, però tampoc podem obviar la força amb la que Instagram ha crescut i la gran acollida que ha tingut per part dels usuaris.\nAquesta xarxa social continua la seva expansió. Al 2016 va instaurar un canvi molt significatiu: els Instagram Stories. L’any següent, va permetre que aquestes stories es transmetessin en viu (live) i, al 2018, ha incorporat Instagram TV, la seva darrera gran actualització. IGTV, permet publicar vídeos de fins a una hora de durada i en format horitzontal. Més recentment, ha permès incloure GIF’s, música de Spotify, etc. La força evolutiva d’Instagram és innegable!\nL’amenaça principal resideix en l’influencer marketing, una de les eines més potents amb la qual les marques treballen per publicitar i promocionar productes o serveis. YouTube és una eina molt ben treballada i molt fàcil d’utilitzar, però siguem realistes, una de les característiques més compartides entre els éssers humans és la vagància. Així que, per a què haver de fer servir dues aplicacions quan ho pots tenir tot en una?\nInstagram augmenta cada vegada més les tasques que es poden dur a terme en la seva app, incorporant nous serveis i micro canals comunicatius. Paral·lelament a aquest fet, la seva comunitat segueix creixent. Així doncs, tant per als propis influencers com per als seus seguidors, és molt més còmode poder tenir-ho tot en una sola plataforma, i aquest és el perill al que s’enfronta YouTube.\nAvui en dia, totes dues plataformes es mantenen en equilibri en la gestió de influencers marketing, per la qual cosa moltes marques no saben per a quina plataforma decantar-se a l’hora d’invertir. Tenint en compte les seves característiques més destacables, ambdues posseeixen molt de potencial:\nMés facilitat l’accés i de cerca, ja que no requereix la creació d’un compte per ser usada.\nDifon vídeos de llarga durada i de tot tipus, especialment musicals i youtubers.\nÉs una plataforma ja coneguda i de confiança.\nLíder en format vídeo horitzontal i dedicada exclusivament a aquests.\nAquestes son algunes de les diferències, però evidentment, hi ha de moltes altres. Tan sols ens trobem a l’inici del que podria arribar a ser la equivalència i lluita de totes dues plataformes pel lideratge del format vídeo.\nEncara és aviat per a poder apostar la victòria d’una de les dues. De fet, no fa tant que vàrem parlar del naixement dels Instagram Stories. Qui sap, de la mateixa manera que Instagram ens sorprèn amb les seves actualitzacions, Youtube ens pot sorprendre amb una gran evolució. Inclús és possible que segueixin convivint eternament.\nEn definitiva… IGTV serà el substitut de Youtube? Un complement? Es dividiran els seus usuaris? YouTube es revolucionarà?… haurem d’esperar a veure-ho!\nanna parnau, comunicación online, digital, IGTV, instagram, instagram stories, novetats comunicació, oh la là comunicació, xarxes socials, xxss, youtube


hotels rurals + restaurants amb encant a catalunya selecció d’hotels rurals, fondes i cases rurals amb cuina de tota la vida\nhotels rurals + restaurants amb encant a catalunya\nselecció d’hotels rurals, fondes i cases rurals amb cuina de tota la vida\nSelecció d’escapades per tastar i gaudir al teu país\nPetits hotels perduts en indrets ben bonics de la nostra variada geografia, de la verdor de la Garrotxa o la Cerdanya, als paisatges secs del Segrià o les Garrigues. Establiments que en molts casos són centenaris, els hostals “de tota la vida” i en d’altres noves iniciatives de gent jove que creu en el futur del camp i el món rural. Hostals, hotels familiars, sovint amb restaurant on hi trobareu una cuina del terra, de brasa i guisats, de les receptes de l’avia i la padrina en un ambient de confort del més senzill al més sibarita.\nHotel rural i Restaurant Casa Leonardo, Senterada la Vall Fosca - Pallars Jussà >> Tradició, calidesa i gastronomia 100% territori pallarès..➽ Llegir-ne més.\nApartaments rurals i Restaurant Casa Lola, Talarn el Pallars Jussà >> al bell mig de la vila medieval, comfort als apartaments i una cuina 100% de la terra al restaurant ..➽ Llegir-ne més.\nHostal i restaurant Cal Jaumet de Torà-Restaurants clàssics\nMillors restaurants de la Segarra i Lleida 5 generacions han fet d’aquest Hostal un dels grans clàssics de la cuina catalana i de la terra. Una visita imprescindible per assaborir la tradició de la cuina del país amb la visió dels fogons i el saber fer de la Segarra... ➽ Llegir-ne més.\nCasa Rural Cal Menut de Belianes, l’Urgell / Millors allotjaments rurals de Lleida I restaurant Cal Menut Cuina de la terra amb una tocs d’autor, és a dir, una harmonia entre la tradició i els sabors i tècniques d’avui. També disposa d’allotjament rural.. ➽ Llegir-ne més.\nApartaments i Restaurant\nCan Xel Santa Pau, la Garrotxa\nHotel per anar amb nens. cuina catalana tradicional / menú diari / menú infantil / menú cap de setmana / cuina volcànica / ambient rústic / bona relació Q/preu / apartaments / al Parc natural de la Garrotxa i a tocar de la fageda.\nHotel i Restaurant Niu Nou Bagà, l’Alt Berguedà >> Una gran cuina del territori amb unes instal·lacions ideals per als amants del relax i les activitats de muntanya...➽ Llegir-ne més.\nHotel i Restaurant Ca l’Amagat Bagà, l’Alt Berguedà >> Una sòlida cuina de muntanya en un hotel senzill però còmode i amb tots els requisits per gaudir de la gastronomia i el paisatge ...➽ Llegir-ne més.\nApart-Hotel i Restaurant Can Marçal Puig-reig, el Berguedà >> Cuina 100% del Berguedà amb una proposta culinària que reivindica els productes i la gastronomia del territori. Hotel modern i funcional...➽ Llegir-ne més.\nHotel rural i Restaurant Masia El Folló Tagamanent, el Vallès Oriental >> Masia rural al parc natural del Montseny, amb una cuina de la terra, un tracte acollidor i 7 encisadores habitacions per descansar mentre feu turisme al bell mig de la natura ..➽ Llegir-ne més.\npetits hotels i cases rurals i luxe gastronòmic\n➽ Hotels-restaurant d’alta gastronomia\n➽ Hotels-restaurant i cases rurals\n©Cal Menut rural


Impearmibilització d'edificis a Barcelona | Trámit de llicencies a Barcelona\nACOR conta amb una amplia experiència a la impermeabilització de qualsevol tipus de superfície, sempre fent servir productes nous i de qualitat per a oferir a cada client el millor servei adaptat a les seves necessitats.\nQuina superfície necessita impermeabilitzar?\nTerrassa o terrat\nFaçanes, patis de llums\nTenint en compte que existeixen diferents tipus de humitats (filtració, capil·laritat i condensació), fem servir el sistema de impermeabilització més adequat per a cada tipus d'obra i així solucionar el problema d'arrel i evitar futurs riscos.\nACOR té uns amplis coneixements en l'ampliació dels diferents tipus de sistemes de impermeabilització, per exemple, el de membrana, el de poliuretà, amb resina de goma i fibra de vidre, de poliuretà tixotròpica per a paviments verticals o de goma sintètica (butilo), etc.\nLes impermeabilitzacions d'urgència es realitzen de forma ràpida i solvent, garantitzant un treball eficaç.\nNosaltres el trucarem


Can Torrents Palau-solità i Plegamans\nCamí de Can Torrents, s/n, 08184, Palau-solità i Plegamans.\nEl camí d'accés a can Torrents surt del Camí de la Serra.\nCatàleg de béns a protegir POUM 2015, nº 3.16. BPIM.\nSí, IPA.: 32711.\n000311500DG30C001Dl / 08155A003000120000PA\nMasia de planta rectangular, que consta de planta baixa i pis. Presenta diverses construccions annexes (era, corrals, paller...). El conjunt d'aquestes construccions, juntament amb la masia, formen un pati central, tancat par un mur perimetral.\nEn aquest pati es disposa d'un pou.\nL'estructura de l'edifici principal és de murs portants de maçoneria de pedra i forjats d'entrebigat de fusta.\nLa coberta és a dues aigües, amb poca pendent i realitzada amb teula àrab, amb el carener perpendicular a la façana principal. Mentre que la coberta del volum adossat a l'esquerra és d'una sola vessant, també perpendicular a la façana.\nTot el mur es troba arrebossat, tant a la façana principal com en les altres. La porta principal d'entrada d'arc de mig punt és adovellada, amb les dovelles de pedra ben conservada, així com les de les dues finestres del primer pis, igualment emmarcades amb pedra ben tallada.\nEn el portal principal encara es conserva una antiga i gran porta de fusta, amb un porticó que permet l'accés sense obrir la gran.\nLa part esquerra de la façana presenta un cos afegit fa uns anys; possiblement allà mateix devia haver-hi part del porxo annex que encara es conserva, amb embigat de fusta i coberta de teules. Al mur lateral dret hi ha una petita finestra amb reixa de ferro, de construcció primitiva, que il·luminava la cavallerissa.\nA la façana oest, hi ha una petita rajola de terra cuita amb data de "1745" gravada, segurament corresponent a l'any en que es devia fer la reforma aprofitant els elements ja construïts primitivament.\nL'interior de la casa és una mostra de masia típica: una gran sala d'entrada amb l'escala al fons; a l'esquerra, el gran menjador; a la part dreta, la cuina amb comunicació, per una petita porta, a l'estança on encara es conserva l'antic forn de pa. Més endins es troba el primitiu celler, que conserva tot l'embigat antic, apuntalat amb llargues bigues.\nEI paller és un petit porxo, a dues vessants, que es recolza en tres de les seves cares sobre murs de maçoneria, deixant una cara oberta. La part davantera és sostinguda per una columna de secció circular feta amb pedra. Sobre aquesta, s'hi recolza una gran biga que suporta tot l'entramat de llates, que aguanta el carener i les teules de la coberta.\nInclosa al Catàleg de masies i cases rurals del POUM, nº1.09.\nL'any 1889 la masia va ser comprada per Esteve Llacuna al propietari Folguera. Després de la compra s'hi van instal·lar uns masovers i la família venia a passar les vacances. Ha anat passant de pares a fills dins la família Llacuna. El nom de Torrents es creu que pot provenir del torrent pròxim a la casa, on anys enrere baixava molta aigua.\nZORILLA i GINÉ, M. "Les masies (VIII). Can Torrents". Qu4trepins. Quaderns de Cultura, 8. Palau-solità i Plegamans: Ajuntament de Palau-solità i Plegamans.


Borrego (PP) acusa l'alcaldessa de Figueres d'afavorir els immigrants - El Gerió Digital\nPenja una foto a Facebook i escriu "primer els de fora"\nDissabte, 9 de maig de 2015 22:19h\nEl número 2 del Partit Popular (PP) a Figueres, Diego Borrego, ha publicat una fotografia al seu Facebook de l'alcaldessa i candidata a la reelecció, Marta Felip (PP), acompanyada per alguns immigrants assegurant que "no és un fotomuntatge, és la realitat. Primer els de fora".\nLa seva publicació ha tingut una ràpida transcendència a la xarxa social rebent nombroses mostres de suport de membres i votants del PP com també altres de rebuig de ciutadans figuerencs.\nPer la seva banda, Borrego s'ha defensat de tots els atacs assegurant que "si no vius a Figueres, i a segons quins barris, potser no saps la realitat d'aquesta ciutat". No només això, un usuari li ha recriminat que la seva família era andalusa i que afortunadament al arribar a Catalunya no havia patit aquestes mostres de rebuig. Al seu torn, Borrego ha replicat que ell també és fill d'immigrants espanyols, però "els racistes sou vosaltres quan tracteu igual a un que va arribar del Marroc o Guinea, amb un que va arribar de la resta d'Espanya", en una evident declaració racista.\nPrecisament Twitter s'ha omplert de comentaris en contra el regidor popular titllant-lo de xenòfob i racista.\nAquesta no és la primera vegada que Borrego utilitza les xarxes socials per llançar missatges d'odi. Constantment publica comentaris en contra diversos col·lectius de la ciutat i carrega contra els independentistes catalans.


El bloqueig del canal de Suez com a símptoma | política&prosa\nEl bloqueig del canal de Suez com a símptoma\n‘Ever Given’ ha mostrat la capacitat disruptiva d’un petit incident en un dels colls d’ampolla dels fluxos de comerç mundial\nEl portacontenidors Ever Given encallat al canal de Suez, el 27 de març de 2021. Fotografia de Gokturk-1 Observation Satellite. Anadolu Agency. Getty Images.\nIgnasi Ragàs 31 maig 2021\nVisitant el port de Rotterdam vaig arribar fins a la nova bocana de la gegantina ampliació de Maasvlakte que guanya terreny al mar. Allí vaig sentir una esgarrifança, no produïda pels vents del mar del Nord, de fet era un plàcid dia de primavera. Me la va produir veure sortir un enorme vaixell gasista en el moment en què una barqueta (aparentment d’esbarjo o de pescadors) estava creuant la bocana de banda a banda. Imagina’t si... –vaig pensar, era l’any 2015 quan a Europa hi havia una percepció creixent de l’amenaça terrorista–... i la bocana queda bloquejada per un vaixell malmès! Em vaig tranquil·litzar convencent-me que les autoritats devien tenir perfectament controlada aquella barqueta. Que segur que aquell punt, tot i que s’hi podia arribar en cotxe sense cap control i estava ple de pescadors i gent prenent el sol, era un dels més vigilats d’Europa.\nRotterdam va moure 14,3 milions de contenidors el 2020 i és el primer port d’Europa en hidrocarburs. Com a port fluvial, les terminals s’arrengleren al llarg estuari de més de 30 km on qualsevol podria interrompre el pas dels vaixells atrapats aigües amunt.\nEl port d’Hamburg, el tercer d’Europa amb 8,5 milions de contenidors, és un port fluvial al riu Elba a uns 70 km de la desembocadura, això obliga a fer un llarg recorregut fluvial, dragatges continus i a dependre de les marees.\nLes rescloses del canal de Panamà s’alimenten de l’aigua del llac Gatún situat a les terres altes de l’istme. És a dir, el canal depèn de la regularitat del règim de pluges. Les darreres obres d’ampliació incorporaven mesures d’optimització de l’aigua. Tot i això, el febrer de 2019 l’Autoritat del Canal va imposar restriccions a causa de la sequera i ja s’apliquen recàrrecs en funció del nivell de l’aigua. La creixent irregularitat dels cicles del Niño anticipa més problemes futurs.\nUn capità de vaixell definia l’estret de Malacca com una carretera de dos carrils amb tràfic compacte en els dos sentits i sense gairebé policia de trànsit. En aquestes circumstàncies qualsevol petita incidència pot comportar un embús, com ho sabem els conductors.\n2021-06-01T11:47:45+02:00 Ignasi Ragàs|\nÉs economista especialitzat en transport i desenvolupament urbà.


Josep FerràMéscotxes dièsel\nMÉS per Mallorca ha reclamat aquest divendres al Govern espanyol que apliqui la llei de canvi climàtic, en concret, respecte a l'aplicació dels terminis previstos originalment per a prohibir la venda de cotxes dièsel.\nEn aquest sentit, han explicat que, segons s'ha fet públic la intenció del Consell de Ministres és retardar l'aplicació de la norma, que vol deixar a l'aire la prohibició de la seva venda a partir del 2040 en tot l'Estat espanyol.\nMÉS per Mallorca ha recordat que aquests terminis havien d'entrar en vigor encara abans a les Balears en virtut de la Llei Autonòmica de Canvi Climàtic i Transició Energètica impulsada el partit ecosobiranista la passada legislatura i l'acord bilateral signat amb l'Estat.\nPer aquest motiu, el diputat Josep Ferrà ha declarat que «és inadmissible que l'Estat faci passos enrere» en la transició energètica i la superació dels combustibles fòssils. «Aquesta crisi del coronavirus hauria de ser una oportunitat per a avançar en la lluita contra el canvi climàtic i no una excusa per a desfer els passos fets», ha recalcat.\nAixí mateix, el parlamentari de MÉS ha afegit que «volem saber quin paper juga el Govern i la Conselleria de Juan Pedro Yllanes, ja que hi ha un acord bilateral signat que blinda la prohibició a les Illes i serà imprescindible conservar-lo».


🚓 Xirivella reforça l'equip de la Policia Local\nL'Ajuntament de Xirivella incorpora huit agents nous a la Policia Local\nL'estat d'alarma comporta un esforç addicional en el control\ndijous, 29 d’octubre 2020 - 10:20h\nHan ampliat l'equipament del cos | Ajuntament de Xirivella\nLa Policia Local de Xirivella, en la comarca de l'Horta Nord (València), completarà abans de cap d'any la incorporació de huit nous agents. D'ells, dos s'han incorporat ja a través del torn de mobilitat, i els sis restants ho faran en unes setmanes en la modalitat de torn lliure.\nLes entrades en plantilla es produïxen en un moment delicat des de la perspectiva de la seguretat ciutadana. L'estat d'alarma comporta un esforç addicional en el control de moviments, aforaments i horaris.\n«La ciutadania està assumint un sacrifici descomunal amb les successives restriccions, i la nostra obligació és garantir que tot el món complisca les normes i que ningú pose en perill la salut col·lectiva», afirma l'alcalde Michel Montaner. «No és una faena fàcil ni assignable únicament a les forces de seguretat; és una faena que ens correspon a tots», explica Montaner.\nLa incorporació d'agents ve acompanyada de l'adquisició d'un nou cotxe patrulla, equipat amb els últims avanços tecnològics en matèria policial. Per a no dependre de les cessions de la Direcció General de Trànsit, la Policia Local de Xirivella ha adquirit també un aparell que «ens permetrà controlar amb la màxima eficàcia i autonomia la conducció baix els efectes de l'alcohol», destaca el comissari cap.\n"Veïns i ecologistes denuncien abocaments «massius» en la zona de Tabarca" "La Universitat d'Alacant suspén la vacunació de la grip"


Bonviure: LES BULLOSES EXCURSIÓ TRAVESSA AMB RAQUETES, CERDANYA NORD\nLES BULLOSES EXCURSIÓ TRAVESSA AMB RAQUETES, CERDANYA NORD\nTitle: LES BULLOSES EXCURSIÓ TRAVESSA AMB RAQUETES, CERDANYA NORD\nInterest: Sporting, Nature, Sightseeing, Cultural, Adventure, Social, Health, Other\ntot inclòs * llevat dels picnics\n16-17 GENER LES BULLOSES EXCURSIÓ TRAVESSA AMB RAQUETES, CERDANYA NORD\nLes raquetes és l´estri més fàcil d´utilitzar per gaudir de l´hivern . No cal cap tècnica prèvia, simplement anar equipat i coordar-se-les correctament -per això tindreu al guia-. El nivell físic depent de cada excursió -en aquesta cas mig- no pas del fet d´utilitzar les raquetes, res a veure amb l´esquí on l´aprenentage és més lent i complexe. Els beneficis que obtindrem son molt grans: poder disfrutar d´un paisatge bellíssim sense complicacions tècniques.\nDies abans de la trobada coordinem els cotxes i els participants. Comencem la recepció a les 10.30 h a la Cerdanya. Preciosa excursió entre llacs i boscos de pi negre fins el refugi de les Bulloses. Vistes espaterrants del Carlit ben nevat. Cata de neu amb nocions de nivologia, seguiment de rastres d´animals. Allotjament en el còmode refugi i sopar. Una experiència inolvidable en un paisatge grandiòs. Desnivell: + 300 m - 300 m\nViurem un dia preciòs de muntanya raquetejant fins els estanys de l´Esperber i Llosa i a trevessant l´estany de les Bulloses. Neu pols, vistes panoràmiques, jugant a ser exploradors, descobrint i gaudint i seguint el rastre dels animals salvatges. Tornada als cotxes seguint un bonic senders dins el bosc. Dinar i acomiadament. Desnivell: + 300 m - 300 m\nLa mitja pensió en refugi amb dutxes i w.c., sopar i esmorzar, el guia acompanyador de muntanya, les raquetes, bastons, l´assegurança d´accidents. El picnic del migdia de diumenge el podreu comprar al mateix allotjament o portar-lo de casa.\nEn còmode refugi amb dutxes i w.c. situat al bell mig de la muntanya en un bell paisatge de muntanya\nBotes de senderisme de canya mitja o alta, ulleres sol, guants, vestimenta per d´abric per capes amb impermeable o paravent, millor paraneus o polanies, llençols, tovallola, motxilla mitjana, picnic del primer dia i dels segon -aquest darrer el podeu encarregar al refugi la nit abans- , etc.\nPer reservar plaça s´ha de fer una paga i senyal de 79 EUR per persona al nº de "La Caixa":2100-3076-11-2200367220, titular BONVIURE TREK. Posant el VOSTRE NOM I COGNOM i BULLOSES I. La resta de diners ens la podeu donar després de la recepció.\nInformation updated by Bonviure at 18/12/2009


La carn també és salut - Ecovianda\nLa carn també és salut\nLa carn no és només un plaer pels que la gaudim. Menjar carn ens proporciona beneficis múltiples que explicarem a continuació, i algunes vitamines específiques que només es troben a la carn.\nLa carn, sigui de l’animal que sigui, ens proporciona vitamines, minerals, proteïnes, aigua i greixos. Tots essencials per la nostra alimentació.\nLes proteïnes de la carn són d’alt nivell biològic, i això fa que siguin molt eficients. Tot i així, cal evitar carns molt greixoses i consumir-les només de tant en tant per no ingerir massa greixos. Dos o tres cops per setmana pot ser suficient\nLa carn conté una de les vitamines essencials que no es troba enlloc més. És la vitamina B12. Aquesta vitamina és imprescindible pel nostre bon funcionament. La falta de B12, ens podria produir anèmia i danys en el sistema nerviós. És per això que el consum de carn, ens ajuda de manera directa a cobrir les nostres necessitats de vitamina B12. Per altra banda, no servix de res consumir vitamina B12 si no proporcionem al nostre organisme prou vitamina B6 que ens ajudi a absorbir la B12 i així, assimilar-la. La vitamina B6, també es troba en carns, cereals, llegums, nous, peixos i d’altres.\nCal afegir, que no hem d’abusar de la carn de la mateixa manera que no hem d’abusar de res en aquesta vida.\nUn excés de carns greixoses pot arribar a produir-nos colesterol o obesitat. Però, una dieta equilibrada de proteïnes animals, ens proporciona energia i força vital per afrontar el dia a dia, i a més, si ens agrada la carn, ens proporciona plaer gastronòmic.\nSempre cal triar carns més magres i dividir el consum de carn entre carns blanques i roges. Les carns blanques, com ja sabeu, no contenen tants greixos.\nPer tal que el consum de carn sigui del tot beneficiós, cal que aquesta estigui ben criada, alimentada amb pinsos ecològics lliures de transgènics i que no hagi estat excessivament medicada de manera preventiva. La carn ecològica ens dóna llum verda al consum amb tranquil·litat. La cria ecològica i de proximitat finalitza en un producte que val la pena consumir, que ens permetrà gaudir de la carn amb tots els seus beneficis.\nEl millor sistema per poder gaudir de totes les propietats que contenen els aliments, és fer una dieta variada. El consum d’aliments ecològics variats dóna al nostre cos l’oportunitat de compensar-se de manera natural. Tots sabem que són unes vitamines les que ens ajuden a assimilar d’altres i que són uns elements els que ens ajuden a eliminar o a fixar-ne d’altres. És aquest equilibri natural el que ens proporciona salut. El que manté el nostre cos en harmonia. i ja sabeu que, els productes ecològics mantenen més presents totes les vitamines i elements beneficiosos pel nostre cos.\nPerquè cal dir no a l’oli de palma?\nTagliatelle d’espinacs amb salsa Arrabiata


Avui a El Cable s'ha presentat el Sitges Cable Fest, un festival urbà de música de primer nivell del pop-rock català que han passat pel Cable i que ara es reuniran tots en un sol dia per celebrar els 75 anys del mític Bar Sitgetà.\nEl Cable és un bar de tapes establert a Sitges l’any 1940 per Josep Andreu i Mitjans. Actual- ment, està dirigit pels seus nets, la tercera generació de la família Andreu al front del negoci.\nAquest 2015 es compleixen els 75 anys del seu naixement, i volem celebrar-ho tal com l’ocasió es mereix.\nEn els darrers anys hem organitzat diversos concerts tant de bandes locals com de bandes punteres d’àmbit català, aprofitant que estem vivint el moment més fructífer de la història en quant a música pop i rock catalana. I el nostre desig és que aquest moment històric es reflec- teixi en la programació musical de la nostra vila.\n￼￼￼￼￼￼￼￼￼￼￼￼￼￼￼￼￼￼￼￼￼￼￼￼￼￼￼￼￼￼El Sitges Cable Fest és un festival urbà de música en el que hem reunit vàries bandes de les que ja han tocat anteriorment al nostre bar.\nENLLAÇ A LA GALERIA DE FOTOS DEL SITGES CABLE FEST\nLes entrades tindran un preu de venda antici- pada de 15€, per un periode de temps limitat, i es podran comprar tant a El Cable com a través de Codetickets. Les primeres 50 entrades es vendran a un preu promocional de 10€, exclu- sivament a El Cable.\nTambé volem que aquest Festival serveixi com a prova pilot per establir un festival de música independent anual a Sitges.\nGerard Quintana reprèn amb força la seva carrera en solitari després de quatre anys sacsejats per experiències ben intenses: de l’aliança amb Albert Pla al seu darrer treball, ‘Deterratenterrat’, als triomfals concerts de reunió de Sopa de Cabra. El cantant i compositor de Girona ha volgut recuperar l’energia rockera que el va empènyer al món de la música.\nQuintana presentarà ‘Tothom ho sap’, un disc que marca el seu retorn al rock després d’un cicle de treballs en solitari decantats per l’exploració de formats de cançó intimista i poètica. Una obra que ha comptat amb un còmplice valuós, el guitarrista Xarim Aresté (qui va ser el pilar de Very Pomelo, també membre de Sanjosex i associat, entre d’altres, a Maika Makovski, Paul Fuster i al retorn de Sopa de Cabra), que dirigirà la nova banda, amb la qual Quintana fondrà les cançons d’estrena amb viatges a la seva història, incloses alguns clàssics de l’era ‘sopa’.\nEn Xarim va actuar a El Cable el desembre del 2013, presentant el seu primer disc en solitari, Lladregots. Ara torna a Sitges en un dels darrers concerts de presenta- ció del disc Tothom Ho Sap, realitzat conjuntament amb en Gerard Quintana, ja que en breu tots dos comença- ran nous projectes. Xarim treurà el seu segon disc en solitari, i Gerard Quintana retornarà amb els Sopa de Cabra.\nLe Petit Ramon és un cronista modern de Barcelona. Beu amb criteri de les fonts clàssiques i en fa una síntesi personal, viatjant entre el folk més psiquedèlic i l'actitud punk, sacrificant perfecció per guanyar vida. I amb un ampli marge per a la improvisació.\nEn Ramon va actuar al Cable el desembre del 2012 amb la banda Macho, el seu projecte alternatiu en el que oferia un rock més cru i de garatge. Al Sitges Cable Fest presentarà el seu nou disc com a Le Petit Ramon, Senyo- res, Senyores, Senyores.\nIsaac Ulam és un cantautor dels que ja no en queden. És de Blanes, però es diria que surt d’un altre lloc o d’una altra època. Perquè Isaac Ulam no és un músic com els altres. La seva proposta artística és radical, insubornable. Després d'un primer disc, “En els prats més llunyans” (2009), que ostenta la categoria de peça de culte, va reaparèixer amb un excel·lent successor, “Murtra”, nova joia d’aquest brillant artesà del folk en la seva accepció més weird i psicodèlica. I Isaac Ulam encara ha reblat més el clau amb el lluminós "Temple d'aigua i llum" (2013), una joia basada en sons tradicionals com la jota o l'havanera elaborat a quatre mans amb Jose Domingo.\nL’Isaac va actuar a El Cable el novembre del 2012, inaugurant el cicle Directes al Cable.\nCopa Lotus és una jove banda de Vilanova i la Geltrú. És impossible fer-ne un retrat robot perquè juguen a una confusió divertida entre pop britànic, rock, folk... i una constant aclucada d'ull a l'oest americà. És inquietant la maduresa que demostren en aquest primer treball: El Moixó Foguer.\nDesprés de guanyar el concurs Sona9 i ser portada de la revista Enderrock, Copa Lotus ha pogut aliar-se amb un productor d'excepció, el músic californià Ken Stringfellow, músic de bandes com REM o The Posies.\nEls Copa Lotus van actuar a El Cable el mes de març del 2013 i ara tornen com a grans triomfadors del Sona 9 2013 (el concurs de nous valors de la música catalana moderna, organitzat per la revista Enderrock i Televisió de Catalunya) per presentar el seu primer LP, El Moixó Foguer.\nJusto y los Pecadores porten quinze anys als escenaris. Quinze anys de Rock and Roll i carretera. Quinze anys d’ofici treballant estil, formes i maneres. Quinze anys de festa i diversió. El seu so cru i taberner, les seves estrofes de got alçat i brindis espontani, el seu llenguatge directe i guitarrer i la seva imatge pròxima i senzilla són la seva carta de presentació.\nJusto y los Pecadores han tocat moltes vegades a El Cable convertint-se en la nostra banda resident, fet que fa que no puguin faltar a la nostra gran festa.\nIrreverents i sense cap mena de prejudicis, Kimberly i Clark triomfen precisament per barrejar estils i temes a priori impossibles amb sentit de l'humor. Els seus sets són imprevisibles i autèntiques amanides d'estils.\nAquesta parella de djs i promotors de Barcelona és coneguda per les seves mescles impossibles d’electrónica, amb constants injeccions de hits de tots els temps, essent capaços de posar potes amunt tan a la sala més indie i moderna de la ciutat com la carpa de hard techno del festival de torn, passant per l’escenari principal de les festes del teu poble. Efectivament, es tracta dels fills no reconeguts de Raffaella Carrà i Daft Punk. La seva trajectòria per sales i festivals no té despercidi.\nEls KiC Djs han punxat vàries vegades a El Cable, per Festa Major, Carnaval, Zombie Walk... i seran els encarregats de tancar el Sitges Cable Fest.


Cancel·lades les estades de nadal del Club Tennis Tarragona degut a les restriccions\nL'any 2020 finalitzarà sense les estades de Nadal degut a les restriccions. La direcció del Club Tennis Tarragona ha decidit suspendre les clàssiques activitats esportives com a mínim fins a l'edició de setmana santa.\nLa situació actual i les restriccions compliquen l'organització d'activitats amb nens i nenes que no pertanyen a un grup bombolla específic, esperem una millora de la pandèmia per tal d'anar recuperant la normalitat en el nostre club. Estem en la primera fase d'una llarga desescalada i cal avançar amb total seguretat.\nEl club treballa en novetats de la secció Jr.CTT i s'aniran anunciant a partir del 2021.


Ateneu L'Estació d'Albaida: Pobles Vius - Pobles Combatius. Llibre sobre la Lluita contra l'Alta Tensió.\nPobles Vius - Pobles Combatius. Llibre sobre la Lluita contra l'Alta Tensió.\nLa distribuidora Canya de la Muntanya acaba de treure un llibre sobre la Lluita contra l'Alta Tensió a la Vall d'Albaida. Es podreu fer amb ell en mà o per la web (www.cmr-distri.org) i a l'Ateneu l'Estació o a Ca la Mera. Vos deixem la ressenya:\nCreiem important deixar constància de les experiències de lluita, en primer lloc, per a que no caiguen en l'oblit i, en segon, perquè sentim que fruit de la reflexió sobre elles podem avançar reforçant i llimant les nostres pràctiques. En eixe sentit, la visió sobre el procés va acompanyada també d'un esforç d'autocrítica i anàlisi d'allò viscut. En qualsevol cas no volem dir que les seues conclusions siguen totalment extrapolables a la resta de conflictes, ni tan sols afirmem que estiguem d'acord amb totes elles, però sí, que hi trobem una possible ferramenta de la que fer-nos servir en futures ocasions.\nQui busque en aquestes pàgines una síntesi esquemàtica, un decàleg definitiu de lluita o una desapassionada lectura de les perspectives revolucionaries que aporte per fi l'anhelada teoria final, es vora ràpidament decebuda o decebut. I és per això que ens podem sentir orgullosos, és ahí on està la seua gràcia. Perquè si bé son les impressions d'una sola persona també son el fruit d'un aprenentatge col·lectiu. Potser per moments narratiu en excés, degut sens dubte a l'intent de traslladar al paper com es torna de vegades de farragosa la realitat. En qualsevol cas un relat sincer, honest i gens apriorístic.\nCom el riu que no ens deixa banyar-nos dues vegades en les mateixes aigües, així brollen els processos de lluita: intensos, bells, impredictibles. De no ser així ens hauríem de preguntar si es que es poden considerar com a tals, o si no serem nosaltres els que s'hem tornat incapaços d'aportar quelcom a eixe badall obert a la transformació. Cada esclafit es presentarà com un nou repte i el seu caràcter dependrà del lloc, el moment, la gent que el compose i tantes altres coses més. Que no existisca el manual perfecte, doncs, no significa que no ens vinga de bo un inventari per al viatge, quan més complet, variat i obert, millor. El que tens a les mans es la nostra petita contribució a eixe equipatge.\nPublicat per Ateneu Estació a 2:27